పాక్‌కు లిఖితపూర్వక హామీ ఇచ్చేది లేదు
హోంశాఖ సహాయమంత్రి ప్రకటన
భారత్‌-పాక్‌ మ్యాచ్‌పై రోజుకో మలుపు
కోల్‌కతా : పాకిస్థాన్‌ క్రికెట్‌ బోర్డు సస్పెన్స్‌కు తెరదించింది. టి20 వరల్డ్‌ కప్‌లో ఈ జట్టు పాల్గొననుంది. పాకిస్థాన్‌ క్రికెట్‌ జట్టు భారత్‌కు రావాలంటే పిసిబి పలు షరతులు విధించిన సంగతి తెలిసిందే. కాగా ఈ షరతులకు హోం శాఖ పూర్తి హామీ ఇవ్వడంతో భారత్‌ పర్యటనకు పిసిబి అంగీకరించింది. కాగా మార్చి 19న కోల్‌కతాలోని ఈడెన్‌ గార్డెన్స్‌లో భారత్‌-పాక్‌ క్రికెట్‌ జట్లు తలపడనున్నాయి. దాయాదుల పోరు కోసం రెండు దేశాల క్రికెట్‌ అభిమానులు చాలా ఆసక్తిగా ఎదురు చేస్తున్నారు.కాగా సుమారు పది రోజులుగా నెలకొన్న సందిగ్దతకు తెరపడింది.పాకిస్థాన్‌ క్రికెట్‌ జట్టును భారత్‌కు పంపుతున్నట్లు పాక్‌ ప్రభుత్వం తాజాగా ప్రకటించింది. పాకిస్థాన్‌ పురుషుల, మహిళల క్రికెట్‌ జట్లు శుక్రవారం భారత్‌కు ప్రయాణం కానున్నాయి.
మ్యాచ్‌పై రోజుకో మలుపు
ఐసిసి వరల్డ్‌ కప్‌ టి20 టోర్నమెంట్‌లో భాగంగా భారత్‌-పాకిస్థాన్‌ మధ్య జరగాల్సిన మ్యాచ్‌ జరుగుతుందా? లేదా అనేది ఇప్పుడు సగటు క్రికెట్‌ అభిమానిని వేధించింది.వరల్డ్‌ టి20లో భాగంగా ఈనెల 19న కోల్‌కతాలోనీ ఈడెన్‌ గార్డెన్స్‌లో జరగాల్సిన మ్యాచ్‌పై సస్పెన్స్‌ కొనసాగింది.పాకిస్థాన్‌ జట్టు భారత్‌కు వచ్చే విషయమై ఇరుదేశాల మధ్య చర్చలు, సంప్రదిం పులు జరుగుతూనే ఉన్నాయి. కాగా ఈ మ్యాచ్‌ వ్యవహారం రోజుకో మలుపు తిరుగుతున్న పరిస్థితి నెలకొంది.
పాక్‌ జట్టుకు భద్రత కల్సించాలని లిఃత పూర్వక హామీ ఇవ్వాలని పాక్‌ పట్టుబడుతుం డగా,రాత పూర్వక హామీ ఇచ్చేది లేదని భారత్‌ శుక్రవారం స్పష్టం చేసింది.ఈ మేరకు కేంద్ర హోంశాఖ సహాయ మంత్రి కిరణ్‌ ప్రకటన చేశారు.ఈ నేపథ్యంలో భారత్‌లోని పాకిస్థాన్‌ హై కమిషనర్‌ అబ్దుల్‌ బాసిత్‌ శుక్రవారం కేంద్ర హోంశాఖ కార్యదిర్శితో భేటి అయ్యారు.ఈ భేటి అనంతరం ఆయన మాట్లాడుతూ పాక్‌ జట్టుకు భద్రత కల్పించే విషయంలో హోంశాఖ కార్యదర్శి హామీ ఇచ్చారన్నారు.ఇదే విషయాన్ని తమ ప్రభుత్వానికి తెలియజేశానని పేర్కొన్నాడు. మరోవైపు భారత్‌-పాకిస్థాన్‌ మ్యాచ్‌ విషయంలో పాక్‌ జట్టు భద్రత కల్పించే విషయంలో హోం మంత్రి రాజ్‌నాథ్‌సింగ్‌ స్పందించారు.తమ దేశానికి ఎవరొచ్చినా  భద్రత కల్పిస్తామని పేర్కొన్నాడు. మరోవైపు పాక్‌ జట్టు భద్రత కల్పించే విషయంలో పశ్చిమబెంగాల్‌ రాష్ట్ర ప్రభుత్వం హామీ లభించింది.ఈ మేరకు పాక్‌ జట్టు భద్రత కల్పించేందుకు సిద్దంగా ఉన్నామని సిఎం మమతా బెనర్జీ,రాష్ట్ర పోలీస్‌ కమీషనర్‌ రాజీవ్‌ కుమార్‌లు లిఃత పూర్వకంగా ఇచ్చిన హామీలతో కూడిన రెండు లేఖలను క్రికెట్‌ అసోసియేషన్‌ ఆఫ్‌ బెంగాల్‌ అధ్యక్షుడు గంగూలీ ఐసిసికి అందజేశారు.పాక్‌ జట్టుకు పూర్థి స్థాయి భద్రత కల్పిస్తామని ఆ లేఖలో పేర్కొన్నారు.కాగా తమ ఆటగాళ్లు మైదానంలో ఆడుతున్నప్పుడు ఎటువంటి సమస్య ఎదుర్కోనకూడదని, భారత సర్కార్‌ నుంచి లిఖిత పూర్వకంగా హామీ ఇచ్చే వరకు తమ జట్టు భారత్‌కు బయల్దేరమని పాకిస్థాన్‌ అంతర్గత వ్వవహారాల మంత్రి నిసార్‌ అలీ ఖాన్‌ చౌదరి పేర్కొన్నారు.
భారత-పాక్‌ మ్యాచ్‌ జట్టును ధర్మశాల నుంచి కోల్‌కతాకు తరలిస్తామని బిసిసిఐ అడుగగా ఆ జట్టుకు భద్రత కల్పించే విషయంలో సిఎం మమతాను సంప్రదించగా ఆమె సంసిద్దత వ్యక్తం చేసిన సంగతి తెలిసిందే.వాస్తవానికి వరల్డ్‌ టి20 టోర్నీలో మార్చి 19న ధర్మశాలలో జరగాల్సిన మ్యాచ్‌ను భద్రత కారణాలతో కోల్‌కతాకు మార్చిన సంగతి తెలిసిందే.